SET เปิดบ่ายดีดเกือบ 6 จุด ขานรับหุ้นยุโรป-จีนปรับตัวขึ้น
SET เปิดบ่ายดีดเกือบ 6 จุดขานรับหุ้นยุโรป-จีนปรับตัวขึ้น โดย ณ เวลา 14.45 น.อยู่ที่ 1,476.02 จุด ปรับตัวขึ้น 5.77 จุดหรือ 0.39% มูลค่าซื้อขาย 20,797.72 ล้านบาท 
9 ก.ค. 2558

ผู้สื่อข่าวรายงานว่า ดัชนี SET เปิดรอบบ่าย ณ เวลา 14.45 น.อยู่ที่ 1,476.02 จุด ปรับตัวขึ้น 5.77 จุดหรือ 0.39% มูลค่าซื้อขาย 20,797.72 ล้านบาท
โดยคาดว่าดัชนีมีการรีบาวด์ตามตลาดหุ้นต่างประเทศ ซึ่งตลาดตลาดหุ้นยุโรปเปิดตลาดดีดตัวขึ้นในวันนี้ เนื่องจากนักลงทุนมีความหวังว่า วิกฤตหนี้กรีซจะไม่ลุกลาม นอกจากนี้ ตลาดหุ้นยุโรปยังได้รับแรงหนุนจากตลาดหุ้นจีนที่ดีดตัวขึ้น หลังจากรัฐบาลจีนออกมาตรการหนุนตลาดในวันนี้
ขณะที่ดัชนีเซี่ยงไฮ้คอมโพสิตพุ่งขึ้น 1.3% ปิดภาคเช้าที่ 3,552.78 จุด โดยดัชนีเซี่ยงไฮ้คอมโพสิตตลาดหุ้นจีนปิดภาคเช้าวันนี้ดีดตัวขึ้น ในขณะที่รัฐบาลจีนได้ใช้ความพยายามอย่างหนักเพื่อที่จะฟื้นความเชื่อมั่นของนักลงทุน ภายหลังจากที่ตลาดหุ้นจีนดิ่งลงอย่างหนักเมื่อวานนี้